**Priedas Nr. 2**

**Susietojo pajėgumo paskirstymo modelio aprašymas**

Susietasis pajėgumų paskirstymas (ICA) yra viena iš priemonių nacionalinėms rinkoms integruoti. Be to, ji yra alternatyva pajėgumų aukcionų sistemai, įgyvendinant ES tinklo kodeksą dėl dujų perdavimo sistemų pajėgumų paskirstymo mechanizmų (CAM NC[[1]](#footnote-1)), taip pat gali būti taikoma kartu su pajėgumų aukcionais.

Remiantis CAM NC, ICA reiškia paskirstymo metodą, kai, jei įmanoma aukciono būdu, vienu metu paskirstomi tiek perdavimo pajėgumai, tiek atitinkamas dujų kiekis (3 straipsnio 8 dalis). Kai taikomi netiesioginiai paskirstymo metodai, nacionalinės reguliavimo institucijos (NRAs) gali nuspręsti netaikyti pasirinktų NC CAM reikalavimų rinkinio (2 straipsnio 4 dalis), tokiu būdu leidžiant taikyti įvairius ICA modelius ir konfigūraciją, pritaikytą konkrečios rinkos poreikiams.

ICA, paskirstyti pajėgumus jungtyse, jau naudojama kai kuriose Europos šalyse: IUK (tarp Jungtinės Karalystės ir Belgijos) ir BBL (tarp Jungtinės Karalystės ir Belgijos), kur naudojant ICA pajėgumai yra paskirstomi per brokerius, bei Baltijos šalyse ir Suomijoje, kur pajėgumai paskirstomi per regioninę dujų biržą GET Baltic. Kiekvienu atveju taikomi ICA modeliai skiriasi.

**Pagrindiniai ICA bruožai**

* Tuo pačiu metu turi būti paskirstyti vienodi dujų kiekiai ir pajėgumai - kadangi PSO siūlo tik dujų perdavimo pajėgumus ir negali parduoti dujų, todėl turi būti įtraukta trečioji šalis (brokeris ar dujų birža).
* CAM NC suteikia NRA įgaliojimus nuspręsti, kuriuos straipsnius taikyti - tai suteikia galimybę PSO parodyti, kodėl tam tikri straipsniai neturi būti taikomi ir kokios taikomos apsaugos priemonės. NRA gali nuspręsti priimti ar atmesti pasiūlymus ir gali nustatyti papildomus reikalavimus.
* Toks reguliavimas suteikia lankstumo naudojant ICA argumentuotai taikyti skirtingus nei standartiniai pajėgumų produktus, ir paskirstyti pajėgumus įvairiais rinkos dalyvių pageidaujamais laikotarpiais.

**ICA pranašumai**

* Nėra jokio išsamaus apibrėžimo, ką reiškia ICA, išskyrus pajėgumų ir atitinkamo dujų kiekio paskirstymą tuo pačiu metu - tai suteikia plačias galimybes PSO ir NRA sukurti mechanizmą, geriausiai atitinkantį specifinius nacionalinės rinkos poreikius.
* Papildomas pajėgumų paskirstymo kanalas, naudojant ICA, gali padidinti GIPL naudojimo lankstumą, dėl kurio padidės transportuojamų kiekių apimtys ir pagerės Lenkijos ir Baltijos šalių rinkų integracija, įskaitant optimalų rinkos galimybių išnaudojimą, atsirandantį dėl periodiškų abiejų rinkų dujų kainų skirtumų, kuriuos teigiamai veikia dujų kainų konvergencijos procesas ir abiejų rinkų vartotojams suteikiama prieiga prie kuo geresnių dujų kainų tam tikru metu.
* ICA galėtų padidinti rinkos likvidumą ir pritraukti naujų dalyvių, kad jie įsigytų jų sandorius atitinkančius pajėgumus.
* ICA gali suteikti daugiau galimybių SGD importui, nes SGD laivai turi apribojimų dėl iškrovimo laikotarpių, kurių standartiniai pajėgumų produktai gali neatitikti.

**ICA - modelio, kaip jis gali veikti, pavyzdys:**

* ICA būtų naujas kanalas, leidžiantis sujungimų pajėgumams patekti į rinką,
* PSO prekiaus susietaisiais pajėgumų produktais per partnerį (-ius), tai gali būti dujų biržos veikiančios atitinkamose šalyse arba brokeriai, veikiantys kaip prekybos platformas.
* Rinkos dalyviai vykdys prekybą dujomis prekybos platformoje bet kuriame regione prekybos taške,
* Rinkos dalyvis tam tikram laikotarpiui įgytų sujungimo taško pajėgumą atitinkantį ir identišką suprekiautam dujų kiekiui (suderintas pajėgumų produktas paskirstytas per ICA),
* Prekybos platformos administratorius informuotų PSO apie sandorį,
* Rinkos dalyvis, tam kad pasinaudoti pajėgumais, kiekio paraiškas pateiks įprasta tvarka.
1. [2017 m. Kovo 16 d. Komisijos reglamentas (ES) 2017/459, kuriuo nustatomas dujų perdavimo sistemų pajėgumų paskirstymo mechanizmų tinklo kodeksas ir panaikinamas Reglamentas (ES) Nr. 984/2013](https://eur-lex.europa.eu/legal-content/LT/TXT/PDF/?uri=CELEX:32017R0459&from=LT) [↑](#footnote-ref-1)